भारत जाधव

"माझे आईवडील शेतमजूर म्हणून काम करतात, पण आम्हा दोघा भावांना आणि बहिणीला शिक्षण मिळावं आणि आम्ही चांगलं जीवन जगावं, असं स्वप्न ते कायम पाहत असतात. आमच्या शिक्षणासाठी ते पै-न्-पै साठवतात."

"टाळेबंदीमुळे सगळी कॉलेजं बंद आहेत. त्यामुळे थोडे पैसे कमवायला मी सौराष्ट्रातून साणंदला आलो. पण माझं आडनाव आणि शर्टाचं बटण उघडं ठेवायची सवय मला एवढ्या मोठ्या संकटात टाकेल नि मला नोकरी सोडावी लागेल, याची मला अजिबात कल्पना नव्हती."

अनुसूचित जातीमधील २१ वर्षीय भारत जाधवची ही कहाणी आहे. भारतातील तथाकथित उच्चजातीयांसारखंच आडनाव असल्याच्या कारणावरून उच्चजातीय पुरुषांनी त्याला मारहाण केली.

अनेक दलित आणि राजपूत समुदायांमध्ये जाधव हे आडनाव सर्रास आढळतं.

साणंद जीआयडीसी पोलीस ठाण्यात या घटनेसंदर्भात तक्रार नोंदवण्यात आली आहे.

प्रकरण काय आहे?

भारत मूळचा गुजरातमधील गीर सोमनाथ जिल्ह्यातील वेरावळ तालुक्यामधल्या भेताडी गावचा आहे. गेले काही महिने तो अहमदाबादजवळच्या साणंद जीआयडीसीतील एका कारखान्यामध्ये काम करत होता.

भारतचे वडील बाबुभाई जाधव वेरावळ तालुक्यात शेतमजूर म्हणून काम करतात. आपल्या मुलांना चांगलं शिक्षण मिळावं, हे बाबुभाईंचं स्वप्न आहे. वडिलांचं स्वप्न पूर्ण करण्यासाठी भारत साणंदमधील एका कारखान्यात काम करायला लागला.

एफआयआरची प्रत

दहावीची परीक्षा पास झाल्यानंतर भारतने मेकॅनिकल इंजिनिअरिंगचा अभ्यासक्रम पूर्ण केला आणि पुढील शिक्षणासाठी तो राजकोटला गेला. अभ्यास करत असतानाच कुटुंबाला आर्थिक आधार देण्यासाठी भारत अर्धवेळ नोकरीही करत होता.

बीबीसी गुजरातीशी बोलताना भारत म्हणाला, "टाळेबंदीमुळे शाळा आणि कॉलेज बंद झालं, त्यामुळे मी घरीच होतो. तेव्हा माझा एक मित्र म्हणाला की, साणंदमधल्या एका कारखान्यात कामगार हवे आहेत आणि कंत्राटी पद्धतीने ते लोकांना नोकरीवर घेतायत.

"सध्या ऑनलाइनच वर्ग होत असल्यामुळे कॉलेज पुन्हा उघडेपर्यंत थोडे पैसे कमवावेत, असा मी विचार केला. म्हणून मी एका ठेकेदाराच्या माध्यमातून इथे रुजू झालो."

"माझी कामाची पाळी दुपारनंतर होती, त्यामुळे सकाळच्या वेळात मी ऑनलाइन वर्गांना उपस्थित राहायचो आणि दुपारी एक वाजता कामाच्या ठिकाणी दाखल व्हायचो. इतर दोन-तीन मित्रांसोबत साणंदला मी एक खोली भाड्याने घेतली. मोल्डिंग केलेले भाग तपासायचे हे माझं काम होतं. मला महिन्याला ९२०० रुपये पगार मिळत होता. पगाराचा थोडा भाग मी... \n\nवरील लेखासाठी मला एक चांगले शीर्षक द्या.
दलित अत्याचार : ‘जाधव’ आडनाव लावायची तुझी हिंमत कशी होते, असं बोलत त्याने माझ्या कानशिलात लगावली’